

**"Жеке басты куәландыратын құжаттарды (босқын куәлігінен басқа) дайындау үшін формулярдың нысанын және оны ресімдеу, толтыру, есепке алу, сақтау, тапсыру, жұмсау, жою қағидаларын бекіту туралы" Қазақстан Республикасы Ішкі істер министрінің 2016 жылғы 31 мамырдағы № 583 бұйрығына өзгерістер мен толықтыру енгізу туралы**

Қазақстан Республикасы Ішкі істер министрінің 2021 жылғы 3 тамыздағы № 451 бұйрығы. Қазақстан Республикасының Әділет министрлігінде 2021 жылғы 10 тамызда № 23938 болып тіркелді

      БҰЙЫРАМЫН:

      1. "Жеке басты куәландыратын құжаттарды (босқын куәлігінен басқа) дайындау үшін формулярдың нысанын және оны ресімдеу, толтыру, есепке алу, сақтау, тапсыру, жұмсау, жою қағидаларын бекіту туралы" Қазақстан Республикасы Ішкі істер министрінің 2016 жылғы 31 мамырдағы № 583 бұйрығына (Нормативтік құқықтық актілерді мемлекеттік тіркеу тізілімінде № 13911 болып тіркелген) мынадай өзгерістер мен толықтыру енгізілсін:

      Көрсетілген бұйрықпен бекітілген Жеке басты куәландыратын құжаттарды (босқын куәлігінен басқа) дайындау үшін формулярды ресімдеу, толтыру, есепке алу, сақтау, тапсыру, жұмсау, жою қағидаларында:

      4-тармақта:

      бірінші абзацы мынадай редакцияда жазылсын:

      "4. Қазақстан Республикасы азаматының паспортын, Қазақстан Республикасы азаматының жеке куәлігін алуға формулярды жоғалтуына, жарамдық мерзімінің аяқталуына, некеге тұру, бұзу бойынша тегін ауыстыруына, одан әрі пайдалануға жарамсыз болып қалуына, құжаттарының түрлерінің өзгеруіне, Қазақстан Республикасы азаматының жеке куәлігі негізінде алғаш рет Қазақстан Республикасы азаматының паспортын алуына байланысты паспортын және (немесе) жеке куәлігін ауыстырған, туу туралы куәліктің негізінде кәмелетке толмаған балалар бірінші рет Қазақстан Республикасы азаматының паспортын және (немесе) жеке куәлігін алған жағдайда құжатталушы адамның тұрақты тіркелу орны, сондай-ақ оның нақты болған орны бойынша уәкілетті қызметкер толтырады.";

      жетінші абзацы мынадай редакцияда жазылсын:

      "3) 1974 жылғы үлгідегі бұрынғы КСРО паспортын ауыстыруына және оларды жоғалтуы бойынша өтініш білдірген азаматтарға, сондай-ақ туу туралы куәліктің негізінде жеке басын куәландыратын құжаттарды алғаш рет алуға уақтылы өтініш білдірмеген Қазақстан Республикасының азаматтарына, Қазақстан Республикасының азаматтығына не қандай да бір мемлекеттің азаматтығына тиесілігін ішкі істер органдары анықтамаған адамдарға;";

      8-тармақтың алтыншы абзацы мынадай редакцияда жазылсын:

      "Көрсетілген жағдайларда қол қоюға арналған баған бос қалдырылады, "Халық денсаулығы және денсаулық сақтау жүйесі туралы" Қазақстан Республикасы Кодексінің 7-бабының 31) тармақшасына сәйкес денсаулық сақтау саласындағы уәкілетті орган бекіткен денсаулық сақтау саласындағы есепке алу құжаттамасының нысандарына сәйкес берілген растайтын құжаттың көшірмесі (мүгедектігі бойынша зейнеткерлік куәлігі, құқық қорғау органының хаттамасы, денсаулық сақтау органының анықтамасы) алынады. Формулярдың сыртқы бетіндегі бос орында қолтаңбаның жоқтығының себебі көрсетіледі, ол уәкілетті қызметкердің қолтаңбасымен және елтаңбалық мөрмен расталады.";

      12-тармақтың 1) тармақшасында:

      бесінші абзацы мынадай редакцияда жазылсын:

      "Балаларға ЖСН генерациялау үшін ата-аналарының (заңды өкілдерінің) біреуі баланың туу туралы куәлігін, ата-анасының (заңды өкілдерінің) біреуінің жеке куәлігін ұсынады. Баланың азаматтығын растау үшін уәкілетті қызметкер ата-анасының (заңды өкілдерінің) екеуінің де жеке басын куәландыратын құжаттар бойынша құжатталған халықтың деректер базасында, сондай-ақ оның Қазақстан Республикасы аумағында туу фактісін растау үшін баланың туу туралы мәліметі бойынша "АХАЖ тіркеу пункті" ақпараттық жүйесімен (бұдан әрі - АХАЖ АЖ) өзара ақпараттық іс-қимыл арқылы тексеруді жүзеге асырады. ХҚТ ТП-да туу туралы мәліметтер болмаған жағдайда тексеру туу туралы куәліктің ұсынылған түпнұсқасы бойынша жүзеге асырылады, бұл ретте азаматтық хал актілерін мемлекеттік тіркеуді жүзеге асыратын тіркеуші органға (бұдан әрі - АХАТ органы) екі жұмыс күні ішінде туу туралы акт жазбасының көшірмесін алу үшін сұрау салу жіберіледі.";

      он бірінші абзацы мынадай редакцияда жазылсын:

      "Генерацияланған ЖСН нөмірі туу туралы куәлікке қосымша парақта осы Қағидаларға 3-қосымшаға сәйкес нысан бойынша берілген ЖСН-мен бірге көрсетіледі, уәкілетті қызметкер қол қояды және елтаңбалы мөрмен расталады. Жеке басты куәландыратын құжаттар болмаған жағдайда балалардың айқындау деректерінің өзгеруіне байланысты ЖСН-ге түзетулер, АХАЖ АЖ-дан айқындау деректерінің өзгергені туралы мәліметтер келіп түскен кезде "АӨО" РМК жүргізеді.";

      он бесінші абзацы мынадай редакцияда жазылсын:

      "Баланың азаматтығын растау үшін уәкілетті қызметкер құжатталған халықтың деректер базасында ата-анасының (заңды өкілдерінің) екеуінің де жеке басын куәландыратын құжаттар бойынша, сондай-ақ оның Қазақстан Республикасы аумағында туу фактісін АХАЖ АЖ-да баланың туу туралы мәліметтері бойынша тексеруді жүзеге асырады. АХАЖ АЖ-да туу туралы мәліметтер болмаған жағдайда тексеру туу туралы куәліктің ұсынылған түпнұсқасы бойынша жүзеге асырылады, бұл ретте АХАТ органынан екі жұмыс күні ішінде туу туралы акт жазбасының көшірмесін алу үшін сұрау салу жіберіледі. Ата-анасының біреуінің жеке куәлігінің нөмірі, күні және берген органы (заңды өкілдерінің жеке қатысуы талап етіледі) формулярдың сыртқы бетіндегі бос орында көрсетіледі;";

      жиырма бірінші абзацы мынадай редакцияда жазылсын:

      "Айқындау деректерінің, туған жерінің өзгеруі туралы мәліметтерді уәкілетті қызметкер өзара іс-қимыл біріктіру арқылы АХАЖ АЖ-дан алады. Олар АХАЖ АЖ-да болмаған жағдайда, ұлттық дәстүрлерге сәйкес ұлты қазақ адамдарға неке (ерлі-зайыптылық) қию (бұзу) бойынша тегін және әкесінің атын өзгерту жағдайларын қоспағанда, Қазақстан Республикасы азаматының айқындау деректерін, туған жерін өзгерту бойынша паспортты, Қазақстан Республикасы азаматының жеке куәлігін беруге формулярды толтыру осы Қағидаларға 4-қосымшаға сәйкес нысан бойынша айқындау деректерін ауыстыру туралы қорытынды (бұдан әрі - анықтамалық деректерді ауыстыру туралы қорытынды) шығарылғаннан кейін туу туралы куәліктің негізінде жүргізіледі.";

      қырық бесінші абзацы мынадай редакцияда жазылсын:

      "Біруақытта "08" коды бойынша формуляр ресімдеу кезінде уәкілетті қызметкер азаматқа ұлты туралы жазбаның өзгертілгені туралы анықтама береді, ол азаматтық хал актілеріндегі тиісті жазбаларда ұлты туралы мәліметтерге өзгерістер енгізу үшін тұрғылықты жері бойынша АХАТ органына ұсынылады.";

      сексен сегізінші абзацы мынадай редакцияда жазылсын:

      "ХҚТ ТП-да туу туралы мәліметтер болмаған жағдайда ұсынылған туу туралы куәлікті растау үшін АХАТ органына туу туралы акті жазбасының көшірмесі алу үшін екі жұмыс күні ішінде сұрау салу жіберіледі.";

      16-тармақ мынадай редакцияда жазылсын:

      "16. Құжаттандыру мәселелері бойынша азаматтар ұсынған құжаттардың түпнұсқалығы, фотосуреттерінің ұқсастығы немесе Қазақстан Республикасының азаматтығына тиесілігі күмән тудырса, сондай-ақ формулярды негізсіз ресімдегені анықталған кезде, уәкілетті қызметкер мерзімі үш жұмыс күніне дейін құжаттандырылатын адамның жеке басына қосымша тексеру жүргізеді.

      Жоғарыда көрсетілген санаттағы адамдарды тексеру аяқтағаннан кейін уәкілетті қызметкер екі жұмыс күні ішінде олардың жеке басын анықтау және жеке басын куәландыратын құжаттарды беру бойынша қорытынды шығарады, оны Полиция басқармасының (бөлімінің) бастығы немесе оның орынбасары бекітеді, содан кейін қорытындыларды тіркеу журналына тіркейді. Жеке басты куәландыратын құжаттарды беруге формулярды толтыру кезінде осы Қағидалардың "06" кодын толтыру үшін көзделген тәртіппен жасалған қорытындының, азаматтың жеке басын тану хаттамасының нөмірі мен жасалған күні формулярдың сыртқы бетіндегі бос орында көрсетіледі және елтаңбалы мөрмен куәландырылады.";

      17-тармақтың он үшінші абзацы мынадай редакцияда жазылсын:

      "Формулярдың 13, 14-жолдары тиісті жолдарда құжаттандырылатын адамның қазіргі және бұрынғы тіркелген тұрғылықты жерінің мекенжайы көрсетіле отырып, толтырылады. Бұл ретте, 13-жолда міндетті түрде келген күні толтырылады. Деректер базасында көрсетілген деректеме болмаған жағдайда, уәкілетті қызметкер деректер базасында көрсетілген мекенжай бойынша жеке тұлғаның бастапқы тіркелген күнін қалпына келтіру үшін мекенжай-анықтамалық архивтің мәліметтері, формулярлардың мұрағаттық картотекалары, азаматтар ұсынған азаматтарды тіркеу кітаптары бойынша мекенжайлық түзету жүргізеді. Шетелде уақытша болатын Қазақстан Республикасы азаматтарының паспорттарын алуға формулярды ресімдеу кезінде "тұрғылықты жері" деген 13-жолда олардың Қазақстан Республикасындағы тұрғылықты жері бойынша тіркелуінің өзекті мекенжайы көрсетіледі, ол "Жеке тұлғалар" мемлекеттік деректер базасына жіберіледі. Формулярдың сыртқы бетіндегі бос орында шетелде уақытша болу мекенжайы көрсетіледі.";

      31-тармақ мынадай редакцияда жазылсын:

      "31. ХҚТ ТП және ШҚТ ТП-да электрондық формулярларды толтыру мынадай кодтар бойынша жүргізіледі:

      "00" 16 жасқа толмаған балаларға жеке басын куәландыратын құжаттарды (Қазақстан Республикасы азаматтығын растайтын кезде) беру;

      "01" 16 жасқа толу (Қазақстан Республикасы азаматтарын ресімдеу кезінде);

      "03" шетелдіктермен Қазақстан Республикасында тұрақты тұратын шетелдіктермен, азаматтық елін ауыстыру;

      "04" тегін, атын, әкесінің атын (ол бар болған кезде) өзгерту;

      "05" туған күнін өзгерту;

      "06" жазбаның дұрыс еместігі;

      "07" құжаттың одан әрі қолдануға жарамсыздығы;

      "08" Қазақстан Республикасы азаматының өзінің ұлтын өзгертуі;

      "09" жеке басын куәландыратын құжаттарды жоғалуы (Қазақстан Республикасы азаматының паспортынан басқа);

      "10" заңды мекенжайын ауыстыру;

      "11" шетелдіктерді, немесе азаматтығы жоқ адамдарды алғаш рет құжаттандыру кезінде;

      "12" Қазақстан Республикасының азаматтығын қабылдау;

      "13" Қазақстан Республикасы азаматының паспортты жоғалтуы;

      "14" қолданыстағы әкімшілік-аумақтық бөлініске байланысты елді мекендер атауының өзгеруі;

      "15" Қазақстан Республикасына тұрақты тұру үшін қайта оралуына байланысты Қазақстан Республикасы азаматының жеке куәлігін алуы;

      "16" иесінің қалауы бойынша құжат түрлерінің өзгеруіне байланысты;

      "17" қолда бар Қазақстан Республикасы азаматының жеке куәлігінің немесе паспортының негізінде алғаш рет жеке басын куәландыратын құжаттар алу;

      "18" жеке басын куәландыратын құжаттардың жарамдылық мерзімінің аяқталуы.";

      33-тармақта:

      оныншы абзацы мынадай редакцияда жазылсын:

      "Деректердің ақпараттық базасындағы құжатталушы адамның фотосуретінің жеке басын куәландыратын құжаттағы фотобейнесімен сәйкес келмейтіні анықталған кезде уәкілетті қызметкер құжатталушы адамның жеке басын және құжаттардағы сәйкес келмеушіліктің себептерін тексеруді жүргізеді, жеке басын тану хаттамасы осы Қағидалардың "06" кодын толтыру үшін тәртіп бойынша толтырылады.";

      он бірінші абзацы алып тасталсын;

      он екінші абзацы алып тасталсын;

      он сегізінші абзацы мынадай редакцияда жазылсын:

      "11" - шетелдіктерді не азаматтығы жоқ адамдарды бастапқы құжаттандыру кезінде көрсетіледі;"

      мынадай мазмұндағы жиырма бірінші абзацпен толықтырылсын:

      "Бұл ретте, электрондық формулярларды толтыру электрондық формулярдың толтырылған кодтарына сәйкес осы Қағидалардың 12-тармағында айқындалған тәртіпке сәйкес жүзеге асырылады.";

      40-тармақ мынадай редакцияда жазылсын:

      "40. Фотосуреттің сәйкессіздігі анықталған кезде, сондай-ақ деректер базасындағы электрондық формулярлардағы мәліметтердің сәйкес келмеуі анықталған ресімдеу кодтары сәйкес келмеген, графикалық ақпарат сапасыз жасалған (суреті, қолтаңбасы) кезде электрондық формулярлар "АӨО" РМК-дан қайтару себебін көрсете отырып құжаттарды дайындамай ІІМ КҚҚК арқылы ХҚТ ТП, ШҚТ ТП-ға қайтарылады.";

      43-тармақтың сегізінші абзацы мынадай редакцияда жазылсын:

      "Бұл ретте 13 – "тұрғылықты жері" жолында сотталған адамның тұрғылықты жері бойынша тіркеудің өзекті мекенжайы көрсетіледі, ол "Жеке тұлғалар" Мемлекеттік деректер базасына беріледі. Сотталған жазасын өтеп жүрген қылмыстық-атқару жүйесі мекемесінің орналасқан жері (облыс, қала, аудан, елді мекен, қылмыстық-атқару жүйесі мекемесінің атауы) формулярдың сыртқы бетіндегі бос орында көрсетіледі және елтаңбалы мөрмен расталады.";

      56-тармақтың екінші абзацы мынадай редакцияда жазылсын:

      "Дайындалған жеке басты куәландыратын құжаттарды алу үшін құжатты алу түбіртегін немесе өтінімді тіркеу талонын және алып қоюға жататын құжаттарды көрсету қажет. ЖСН шартты түрде алып тастағанда, жеке басын куәландыратын құжаттар бұрынғы айқындау деректеріне жаңа ЖСН алуға ресімдеу кезінде тапсыруға жатады.";

      57-тармақ мынадай редакцияда жазылсын:

      "57. Жеке басты куәландыратын құжатты беру фактісін тіркеу үшін ХҚТ ТП, ХҚТ ТП ақпараттық жүйелерде машина оқитын аймақты оқыту үшін электрондық құрылғы қолданылады.

      Уәкілетті қызметкер азамат және дайын құжаттардың бар-жоғы туралы ақпаратты алу үшін өтінімді тіркеу талонының нөмірін ХҚТ ТП, ШҚТ ТП жүйелеріне енгізеді. Азамат өтінімді тіркеу талонын жоғалтқан жағдайда оның нөмірі ақпараттық парақтан оқылады.

      Біруақытта дайын құжаттарды беру күнін тіркей отырып, бұрынғы құжаттар жаңа құжаттың шығуына байланысты автоматты түрде жарамсыздар қатарына көшіріледі, сондай-ақ ЖСН шартты түрде алып тастағанда автоматты түрде жарамсыздар разрядына ауыстырылады. Республикадан тыс жерлерге шығуға байланысты тұрғылықты жері бойынша тіркеуден шығару кезінде Қазақстан Республикасы азаматтарының жеке куәліктері мен шетелдіктердің Қазақстан Республикасында тұруына ықтиярхаттар "Қазақстан Республикасынан тыс жерлерге кету" себебін көрсете отырып, автоматты түрде жарамсыздар қатарына ауыстырылады.

      Принтерде электрондық формуляр басылып шығарылады, оған азаматтың және құжаттарды берген қызметкердің қолтаңбасы қойылады, одан кейін ақпараттық парақ акті жасаусыз жойылады.";

      2-қосымшада:

      "Қазақстан Республикасының облыстары, аудандары кодтарының анықтамалығы" осы бұйрыққа қосымшаға сәйкес жаңа редакцияда жазылсын.

      2. Қазақстан Республикасы Ішкі істер министрлігінің Көші-қон қызметі комитеті:

      1) осы бұйрықты Қазақстан Республикасы Әділет министрлігінде мемлекеттік тіркеуді;

      2) осы бұйрықты Қазақстан Республикасы Ішкі істер министрлігінің интернет-ресурсына орналастыруды;

      3) осы бұйрықты Қазақстан Республикасы Әділет министрлігінде мемлекеттік тіркегеннен кейін он жұмыс күні ішінде осы тармақтың 1), 2) тармақшаларында көзделген іс-шаралардың орындалуы туралы мәліметтерді Қазақстан Республикасы Ішкі істер министрлігінің Заң департаментіне ұсынуды қамтамасыз етсін.

      3. Осы бұйрықтың орындалуын бақылау Қазақстан Республикасы Ішкі істер министрінің жетекшілік ететін орынбасарына және Қазақстан Республикасы Ішкі істер министрлігінің Көші-қон қызметі комитетіне (М.Т. Қабденов) жүктелсін.

      4. Осы бұйрық алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Қазақстан Республикасы*  *Ішкі істер Министрі* | *Е. Тургумбаев* |

|  |  |
| --- | --- |
|  | Қазақстан Республикасы Ішкі істер министрінің 2021 жылғы 3 тамыздағы № 451 бұйрығына қосымша |
|  | Жеке басты куәландыратын құжаттарды (босқын куәлігінен  басқа) дайындау үшін  формулярдың нысанын және оны ресімдеу, толтыру,  есепке алу, сақтау, тапсыру,  жұмсау, жою қағидаларына  2-қосымша |

**ҚАЗАҚСТАН РЕСПУБЛИКАСЫНЫҢ ОБЛЫСТАРЫ, АУДАНДАРЫ КОДТАРЫНЫҢАНЫҚТАМАЛЫҒЫ**

|  |  |  |  |  |
| --- | --- | --- | --- | --- |
| Облыс | Облыстың коды | Ауданның коды | Атауы (қазақша) | Атауы (орысша) |
| АҚМОЛА ОБЛЫСЫ  АКМОЛИНСКАЯ ОБЛАСТЬ | 1902 | 204 | АҚКӨЛ АУДАНЫ | АККОЛЬСКИЙ РАЙОН |
| 1902 | 207 | АСТРАХАН АУДАНЫ | АСТРАХАНСКИЙ РАЙОН |
| 1902 | 210 | АТБАСАР АУДАНЫ | АТБАСАРСКИЙ РАЙОН |
| 1902 | 211 | ЖАРҚАЙЫҢ АУДАНЫ | ЖАРКАИНСКИЙ РАЙОН |
| 1902 | 212 | ЗЕРЕНДІ АУДАНЫ | ЗЕРЕНДИНСКИЙ РАЙОН |
| 1902 | 214 | САНДЫҚТАУ АУДАНЫ | САНДЫКТАУСКИЙ РАЙОН |
| 1902 | 217 | АРШАЛЫ АУДАНЫ | АРШАЛЫНСКИЙ РАЙОН |
| 1902 | 218 | ЕСІЛ АУДАНЫ | ЕСИЛЬСКИЙ РАЙОН |
| 1902 | 220 | ЕРЕЙМЕНТАУ АУДАНЫ | ЕРЕЙМЕНТАУСКИЙ РАЙОН |
| 1902 | 222 | ЖАҚСЫ АУДАНЫ | ЖАКСЫНСКИЙ РАЙОН |
| 1902 | 227 | ЕГІНДІКӨЛ АУДАНЫ | ЕГИНДЫКОЛЬСКИЙ РАЙОН |
| 1902 | 230 | ҚОРҒАЛЖЫН АУДАНЫ | КОРГАЛЖЫНСКИЙ РАЙОН |
| 1902 | 234 | БҰЛАНДЫ АУДАНЫ | БУЛАНДЫНСКИЙ РАЙОН |
| 1902 | 246 | ЦЕЛИНОГРАД АУДАНЫ | ЦЕЛИНОГРАДСКИЙ РАЙОН |
| 1902 | 249 | ШОРТАНДЫ АУДАНЫ | ШОРТАНДИНСКИЙ РАЙОН |
| 1902 | 250 | БУРАБАЙ | БУРАБАЙСКИЙ |
| 1902 | 255 | БІРЖАН САЛ АУДАНЫ | БИРЖАН САЛ РАЙОН |
| 1902 | 402 | КӨКШЕТАУ | КОКШЕТАУ |
| 1902 | 403 | АТБАСАР | АТБАСАР |
| 1902 | 406 | СТЕПНОГОР | СТЕПНОГОРСК |
| АҚТӨБЕ ОБЛЫСЫ  АКТЮБИНСКАЯ ОБЛАСТЬ | 1904 | 206 | АЛҒА АУДАНЫ | АЛГИНСКИЙ РАЙОН |
| 1904 | 209 | БАЙҒАНИН АУДАНЫ | БАЙГАНИНСКИЙ РАЙОН |
| 1904 | 214 | ЫРҒЫЗ АУДАНЫ | ИРГИЗСКИЙ РАЙОН |
| 1904 | 220 | ӘЙТЕКЕ БИ АУДАНЫ | АЙТЕКЕБИЙСКИЙ РАЙОН |
| 1904 | 230 | ҚАРҒАЛЫ АУДАНЫ | КАРГАЛИНСКИЙ РАЙОН |
| 1904 | 234 | МӘРТӨК АУДАНЫ | МАРТУКСКИЙ РАЙОН |
| 1904 | 237 | МҰҒАЛЖАР АУДАНЫ | МУГАЛЖАРСКИЙ РАЙОН |
| 1904 | 240 | ХРОМТАУ АУДАНЫ | ХРОМТАУСКИЙ РАЙОН |
| 1904 | 248 | ТЕМІР АУДАНЫ | ТЕМИРСКИЙ РАЙОН |
| 1904 | 251 | ОЙЫЛ АУДАНЫ | УИЛСКИЙ РАЙОН |
| 1904 | 254 | ҚОБДА АУДАНЫ | ХОБДИНСКИЙ РАЙОН |
| 1904 | 258 | ШАЛҚАР АУДАНЫ | ШАЛКАРСКИЙ РАЙОН |
| 1904 | 401 | АҚТӨБЕ | АКТОБЕ |
| АЛМАТЫ ОБЛЫСЫ  АЛМАТИНСКАЯ ОБЛАСТЬ | 1907 | 203 | АҚСУ АУДАНЫ | АКСУСКИЙ РАЙОН |
| 1907 | 204 | БАЛҚАШ АУДАНЫ | БАЛХАШСКИЙ РАЙОН |
| 1907 | 206 | АЛАКӨЛ АУДАНЫ | АЛАКОЛЬСКИЙ РАЙОН |
| 1907 | 208 | ЖАМБЫЛ АУДАНЫ | ЖАМБЫЛСКИЙ РАЙОН |
| 1907 | 211 | ІЛЕ АУДАНЫ | ИЛИЙСКИЙ РАЙОН |
| 1907 | 214 | ҚАРАСАЙ АУДАНЫ | КАРАСАЙСКИЙ РАЙОН |
| 1907 | 223 | ҚАРАТАЛ АУДАНЫ | КАРАТАЛЬСКИЙ РАЙОН |
| 1907 | 227 | РАЙЫМБЕК АУДАНЫ | РАЙЫМБЕКСКИЙ РАЙОН |
| 1907 | 228 | КЕРБҰЛАҚ АУДАНЫ | КЕРБУЛАКСКИЙ РАЙОН |
| 1907 | 229 | КӨКСУ АУДАНЫ | КОКСУСКИЙ РАЙОН |
| 1907 | 232 | ТАЛҒАР АУДАНЫ | ТАЛГАРСКИЙ РАЙОН |
| 1907 | 233 | ПАНФИЛОВ АУДАНЫ | ПАНФИЛОВСКИЙ РАЙОН |
| 1907 | 236 | ҰЙҒЫР АУДАНЫ | УЙГУРСКИЙ РАЙОН |
| 1907 | 238 | САРҚАНТ АУДАНЫ | САРКАНДСКИЙ РАЙОН |
| 1907 | 242 | ЕСКЕЛДІ АУДАНЫ | ЕСКЕЛЬДИНСКИЙ РАЙОН |
| 1907 | 244 | ЕҢБЕКШІҚАЗАҚ АУДАНЫ | ЕНБЕКШИКАЗАХСКИЙ Р-Н |
| 1907 | 245 | КЕГЕН | КЕГЕНСКИЙ |
| 1907 | 401 | ТАЛДЫҚОРҒАН | ТАЛДЫКОРГАН |
| 1907 | 404 | ҚАПШАҒАЙ | КАПЧАГАЙ |
| 1907 | 405 | ТЕКЕЛІ | ТЕКЕЛИ |
| 1907 | 407 | ТАЛҒАР | ТАЛГАР |
| АЛМАТЫ | 1910 | 262 | ӘУЕЗОВ | АУЭЗОВСКИЙ |
| 1910 | 264 | БОСТАНДЫҚ | БОСТАНДЫКСКИЙ |
| 1910 | 267 | ЖЕТІСУ | ЖЕТЫСУСКИЙ |
| 1910 | 270 | ТУРКІСІБ | ТУРКСИБСКИЙ |
| 1910 | 274 | АЛМАЛЫ | АЛМАЛИНСКИЙ |
| 1910 | 278 | МЕДЕУ | МЕДЕУСКИЙ |
| 1910 | 279 | АЛАТАУ | АЛАТАУСКИЙ |
| 1910 | 280 | НАУРЫЗБАЙ | НАУРЫЗБАЙСКИЙ |
| НҰР-СҰЛТАН  НУР-СУЛТАН | 1914 | 201 | САРЫАРҚА АУДАНЫ | САРЫАРКА РАЙОН |
| 1914 | 202 | ЕСІЛ АУДАНЫ | ЕСИЛЬСКИЙ РАЙОН |
| 1914 | 203 | АЛМАТЫ АУДАНЫ | АЛМАТЫ РАЙОН |
| 1914 | 204 | БАЙҚОҢЫР | БАЙКОНЫР |
| АТЫРАУ ОБЛЫСЫ  АТЫРАУСКАЯ ОБЛАСТЬ | 1915 | 204 | БАЛЫҚШЫ АУДАНЫ | БАЛЫКШИНСКИЙ РАЙОН |
| 1915 | 208 | ҚҰРМАНҒАЗЫ АУДАНЫ | КУРМАНГАЗИНСКИЙ РАЙОН |
| 1915 | 213 | ИНДЕР АУДАНЫ | ИНДЕРСКИЙ РАЙОН |
| 1915 | 215 | ИСАТАЙ АУДАНЫ | ИСАТАЙСКИЙ РАЙОН |
| 1915 | 217 | ҚЫЗЫЛҚОҒА АУДАНЫ | КЗЫЛКОГИНСКИЙ РАЙОН |
| 1915 | 222 | МАҚАТ АУДАНЫ | МАКАТСКИЙ РАЙОН |
| 1915 | 227 | МАХАМБЕТ АУДАНЫ | МАХАМБЕТСКИЙ РАЙОН |
| 1915 | 239 | ЖЫЛЫОЙ АУДАНЫ | ЖЫЛЫОЙСКИЙ РАЙОН |
| 1915 | 401 | АТЫРАУ | АТЫРАУ |
| ШЫҒЫС-ҚАЗАҚСТАН ОБЛЫСЫ  ВОСТОЧНО-КАЗАХСТАНСКАЯ ОБЛАСТЬ | 1917 | 201 | АБАЙ АУДАНЫ | АБАЙСКИЙ РАЙОН |
| 1917 | 207 | АЯГӨЗ АУДАНЫ | АЯГУЗСКИЙ РАЙОН |
| 1917 | 208 | ГЛУБОКОВ АУДАНЫ | ГЛУБОКОВСКИЙ РАЙОН |
| 1917 | 210 | БЕСҚАРАҒАЙ АУДАНЫ | БЕСКАРАГАЙСКИЙ Р-Н |
| 1917 | 213 | ЗАЙСАН АУДАНЫ | ЗАЙСАНСКИЙ РАЙОН |
| 1917 | 215 | АЛТАЙ АУДАНЫ | АЛТАЙ РАЙОН |
| 1917 | 217 | КАТОН-ҚАРАҒАЙ АУДАНЫ | КАТОН-КАРАГАЙСКИЙ Р-Н |
| 1917 | 219 | ЖАРМА АУДАНЫ | ЖАРМИНСКИЙ РАЙОН |
| 1917 | 222 | КҮРШІМ АУДАНЫ | КУРЧУМСКИЙ РАЙОН |
| 1917 | 224 | КӨКПЕКТІ АУДАНЫ | КОКПЕКТИНСКИЙ Р-Н |
| 1917 | 237 | ҰРЖАР АУДАНЫ | УРДЖАРСКИЙ РАЙОН |
| 1917 | 246 | ТАРБАҒАТАЙ АУДАНЫ | ТАРБАГАТАЙСКИЙ Р-Н |
| 1917 | 248 | БОРОДУЛИХА АУДАНЫ | БОРОДУЛИХИНСКИЙ Р-Н |
| 1917 | 251 | ҰЛАН АУДАНЫ | УЛАНСКИЙ РАЙОН |
| 1917 | 254 | ШЕМОНАИХА АУДАНЫ | ШЕМОНАИХИНСКИЙ Р-Н |
| 1917 | 401 | ӨСКЕМЕН | УСТЬ-КАМЕНОГОРСК |
| 1917 | 405 | КУРЧАТОВ | КУРЧАТОВ |
| 1917 | 407 | РИДДЕР | РИДДЕР |
| 1917 | 412 | СЕМЕЙ | СЕМЕЙ |
| ЖАМБЫЛ ОБЛЫСЫ  ЖАМБЫЛСКАЯ ОБЛАСТЬ | 1919 | 204 | ЖАМБЫЛ АУДАНЫ | ЖАМБЫЛСКИЙ РАЙОН |
| 1919 | 207 | ЖУАЛЫ АУДАНЫ | ЖУАЛЫНСКИЙ РАЙОН |
| 1919 | 216 | ҚОРДАЙ АУДАНЫ | КОРДАЙСКИЙ РАЙОН |
| 1919 | 220 | ТҰРАР РЫСҚҰЛОВ АУДАНЫ | ТУРАРА РЫСКУЛОВА Р-Н |
| 1919 | 225 | МЕРКІ АУДАНЫ | МЕРКЕНСКИЙ РАЙОН |
| 1919 | 228 | МОЙЫНҚҰМ АУДАНЫ | МОЙЫНКУМСКИЙ РАЙОН |
| 1919 | 232 | САРЫСУ АУДАНЫ | САРЫСУСКИЙ РАЙОН |
| 1919 | 236 | БАЙЗАҚ АУДАНЫ | БАЙЗАКСКИЙ РАЙОН |
| 1919 | 240 | ТАЛАС АУДАНЫ | ТАЛАССКИЙ РАЙОН |
| 1919 | 244 | ШУ АУДАНЫ | ШУСКИЙ РАЙОН |
| 1919 | 370 | ТЕМІРЖОЛ | ЖЕЛЕЗНОДОРОЖНЫЙ |
| 1919 | 401 | ТАРАЗ | ТАРАЗ |
| 1919 | 404 | ЖАҢАТАС | ЖАНАТАС |
| 1919 | 407 | ҚАРАТАУ | КАРАТАУ |
| 1919 | 410 | ШУ | ШУ |
| БАТЫС-ҚАЗАҚСТАН ОБЛЫСЫ  ЗАПАДНО-КАЗАХСТАНСКАЯ ОБЛАСТЬ | 1926 | 204 | БӨРІЛІ АУДАНЫ | БУРЛИНСКИЙ РАЙОН |
| 1926 | 208 | СЫРЫМ АУДАНЫ | СЫРЫМСКИЙ РАЙОН |
| 1926 | 211 | ЖАНҒАЛА АУДАНЫ | ДЖАНГАЛИНСКИЙ РАЙОН |
| 1926 | 214 | ЖӘНІБЕК АУДАНЫ | ЖАНИБЕКСКИЙ РАЙОН |
| 1926 | 218 | ЗЕЛЕНОВ АУДАНЫ | ЗЕЛЕНОВСКИЙ РАЙОН |
| 1926 | 224 | КАЗТАЛОВКА АУДАНЫ | КАЗТАЛОВСКИЙ РАЙОН |
| 1926 | 227 | ТАСҚАЛА АУДАНЫ | ТАСКАЛИНСКИЙ РАЙОН |
| 1926 | 230 | ҚАРАТӨБЕ АУДАНЫ | КАРАТОБИНСКИЙ Р-Н |
| 1926 | 244 | ТЕРЕКТІ АУДАНЫ | ТЕРЕКТИНСКИЙ РАЙОН |
| 1926 | 248 | БӨКЕЙОРДА АУДАНЫ | БОКЕЙОРДИНСКИЙ Р-Н |
| 1926 | 255 | АҚЖАЙЫҚ АУДАНЫ | АКЖАИКСКИЙ РАЙОН |
| 1926 | 258 | ШЫҢҒЫРЛАУ АУДАНЫ | ЧИНГИРЛАУСКИЙ Р-Н |
| 1926 | 401 | ОРАЛ | УРАЛЬСК |
| ҚАРАҒАНДЫ ОБЛЫСЫ  КАРАГАНДИНСКАЯ ОБЛАСТЬ | 1930 | 205 | АҚТОҒАЙ АУДАНЫ | АКТОГАЙСКИЙ РАЙОН |
| 1930 | 208 | ҚАРҚАРАЛЫ АУДАНЫ | КАРКАРАЛИНСКИЙ РАЙОН |
| 1930 | 212 | АБАЙ АУДАНЫ | АБАЙСКИЙ РАЙОН |
| 1930 | 215 | ЖАҢААРҚА АУДАНЫ | ЖАНААРКИНСКИЙ РАЙОН |
| 1930 | 220 | НҰРА АУДАНЫ | НУРИНСКИЙ РАЙОН |
| 1930 | 224 | ОСАКАРОВ АУДАНЫ | ОСАКАРОВСКИЙ РАЙОН |
| 1930 | 226 | ШЕТ АУДАНЫ | ШЕТСКИЙ РАЙОН |
| 1930 | 228 | ҰЛЫТАУ АУДАНЫ | УЛЫТАУСКИЙ РАЙОН |
| 1930 | 234 | БҰҚАР ЖЫРАУ АУДАНЫ | БУХАР-ЖЫРАУСКИЙ Р-Н |
| 1930 | 401 | ҚАРАҒАНДЫ | КАРАГАНДА |
| 1930 | 402 | ЖЕЗҚАЗҒАН | ЖЕЗКАЗГАН |
| 1930 | 404 | БАЛҚАШ | БАЛХАШ |
| 1930 | 406 | ҚАРАЖАЛ | КАРАЖАЛ |
| 1930 | 408 | САРАН | САРАНЬ |
| 1930 | 409 | СӘТБАЕВ | САТПАЕВ |
| 1930 | 411 | ТЕМІРТАУ | ТЕМИРТАУ |
| 1930 | 412 | ПРИОЗЕР | ПРИОЗЕРСК |
| 1930 | 414 | ШАХТИНСК | ШАХТИНСК |
| ҚЫЗЫЛОРДА ОБЛЫСЫ  КЫЗЫЛОРДИНСКАЯ ОБЛАСТЬ | 1933 | 204 | АРАЛ АУДАНЫ | АРАЛЬСКИЙ РАЙОН |
| 1933 | 208 | ЖАЛАҒАШ АУДАНЫ | ЖАЛАГАШСКИЙ РАЙОН |
| 1933 | 213 | ҚАЗАЛЫ АУДАНЫ | КАЗАЛИНСКИЙ РАЙОН |
| 1933 | 216 | ҚАРМАҚШЫ АУДАНЫ | КАРМАКШИНСКИЙ Р-Н |
| 1933 | 222 | СЫРДАРИЯ АУДАНЫ | СЫРДАРЬИНСКИЙ Р-Н |
| 1933 | 232 | ШИЕЛІ АУДАНЫ | ШИЕЛИЙСКИЙ РАЙОН |
| 1933 | 238 | ЖАҢАҚОРҒАН АУДАНЫ | ЖАНАКОРГАНСКИЙ Р-Н |
| 1933 | 401 | ҚЫЗЫЛОРДА | КЫЗЫЛОРДА |
| 1933 | 404 | БАЙҚОҢЫР | БАЙКОНЫР |
| 1933 | 456 | ТӨРЕТАМ | ТЮРЕТАМ |
| ҚОСТАНАЙ ОБЛЫСЫ  КОСТАНАЙСКАЯ ОБЛАСТЬ | 1937 | 203 | МЕҢДІҚАРА АУДАНЫ | МЕНДЫКАРИНСКИЙ РАЙОН |
| 1937 | 204 | АМАНГЕЛДІ АУДАНЫ | АМАНГЕЛЬДИНСКИЙ РАЙОН |
| 1937 | 206 | ЖІТІҚАРА АУДАНЫ | ЖИТИКАРИНСКИЙ РАЙОН |
| 1937 | 210 | ҚАМЫСТЫ АУДАНЫ | КАМЫСТИНСКИЙ РАЙОН |
| 1937 | 214 | ҚАРАСУ АУДАНЫ | КАРАСУСКИЙ РАЙОН |
| 1937 | 216 | ЖАНГЕЛДИН АУДАНЫ | ЖАНГЕЛЬДИНСКИЙ РАЙОН |
| 1937 | 218 | ҚАРАБАЛЫҚ АУДАНЫ | КАРАБАЛЫКСКИЙ РАЙОН |
| 1937 | 222 | ҚОСТАНАЙ АУДАНЫ | КОСТАНАЙСКИЙ РАЙОН |
| 1937 | 226 | ҰЗЫНКӨЛ АУДАНЫ | УЗУНКОЛЬСКИЙ РАЙОН |
| 1937 | 232 | НАУРЗЫМ АУДАНЫ | НАУРЗУМСКИЙ РАЙОН |
| 1937 | 236 | ДЕНИСОВ АУДАНЫ | ДЕНИСОВСКИЙ РАЙОН |
| 1937 | 240 | ӘУЛИЕКӨЛ АУДАНЫ | АУЛИЕКОЛЬСКИЙ РАЙОН |
| 1937 | 244 | БЕЙІМБЕТ МАЙЛИН АУДАНЫ | БЕИМБЕТ МАЙЛИНА РАЙОН |
| 1937 | 246 | АЛТЫНСАРИН АУДАНЫ | АЛТЫНСАРИНСКИЙ РАЙОН |
| 1937 | 248 | САРЫКӨЛ АУДАНЫ | САРЫКОЛЬСКИЙ РАЙОН |
| 1937 | 252 | ФЕДОРОВ АУДАНЫ | ФЕДОРОВСКИЙ РАЙОН |
| 1937 | 401 | ҚОСТАНАЙ | КОСТАНАЙ |
| 1937 | 406 | ЛИСАКОВСК | ЛИСАКОВСК |
| 1937 | 408 | РУДНЫЙ | РУДНЫЙ |
| 1937 | 410 | АРҚАЛЫҚ | АРКАЛЫК |
| МАНҒЫСТАУ ОБЛЫСЫ  МАНГИСТАУСКАЯ ОБЛАСТЬ | 1943 | 205 | БЕЙНЕУ АУДАНЫ | БЕЙНЕУСКИЙ РАЙОН |
| 1943 | 210 | ҚАРАҚИЯ АУДАНЫ | КАРАКИЯНСКИЙ РАЙОН |
| 1943 | 216 | МАҢҒЫСТАУ АУДАНЫ | МАНГИСТАУСКИЙ РАЙОН |
| 1943 | 225 | ТҮПҚАРАҒАН АУДАНЫ | ТУПКАРАГАНСКИЙ РАЙОН |
| 1943 | 226 | МҰНАЙЛЫ АУДАНЫ | МУНАЙЛИНСКИЙ РАЙОН |
| 1943 | 401 | АҚТАУ | АКТАУ |
| 1943 | 404 | ЖАҢАӨЗЕН | ЖАНАОЗЕН |
| ПАВЛОДАР ОБЛЫСЫ  ПАВЛОДАРСКАЯ ОБЛАСТЬ | 1945 | 204 | БАЯНАУЫЛ АУДАНЫ | БАЯНАУЛЬСКИЙ РАЙОН |
| 1945 | 213 | ЖЕЛЕЗИН АУДАНЫ | ЖЕЛЕЗИНСКИЙ РАЙОН |
| 1945 | 217 | ЕРТІС АУДАНЫ | ИРТЫШСКИЙ РАЙОН |
| 1945 | 222 | ҚАШЫР АУДАНЫ | КАЧИРСКИЙ РАЙОН |
| 1945 | 226 | АҚТОҒАЙ АУДАНЫ | АКТОГАЙСКИЙ РАЙОН |
| 1945 | 229 | ЛЕБЯЖЬЕ АУДАНЫ | ЛЕБЯЖИНСКИЙ РАЙОН |
| 1945 | 232 | МАЙ АУДАНЫ | МАЙСКИЙ РАЙОН |
| 1945 | 239 | ПАВЛОДАР АУДАНЫ | ПАВЛОДАРСКИЙ РАЙОН |
| 1945 | 242 | УСПЕН АУДАНЫ | УСПЕНСКИЙ РАЙОН |
| 1945 | 245 | ШАРБАҚТЫ АУДАНЫ | ЩЕРБАКТИНСКИЙ РАЙОН |
| 1945 | 401 | ПАВЛОДАР | ПАВЛОДАР |
| 1945 | 404 | АҚСУ | АКСУ |
| 1945 | 408 | ЕКІБАСТҰЗ | ЭКИБАСТУЗ |
| СОЛТҮСТІК-ҚАЗАҚСТАН ОБЛЫСЫ  СЕВЕРО-КАЗАХСТАНСКАЯ ОБЛАСТЬ | 1948 | 204 | ҚЫЗЫЛЖАР АУДАНЫ | КЫЗЫЛЖАРСКИЙ РАЙОН |
| 1948 | 207 | М.ЖҰМАБАЕВ АУДАНЫ | М.ЖУМАБАЕВА Р-Н |
| 1948 | 209 | АЙЫРТАУ АУДАНЫ | АЙЫРТАУСКИЙ РАЙОН |
| 1948 | 213 | ЖАМБЫЛ АУДАНЫ | ЖАМБЫЛСКИЙ РАЙОН |
| 1948 | 216 | ЕСІЛ АУДАНЫ | ЕСИЛЬСКИЙ |
| 1948 | 218 | УӘЛИХАНОВ АУДАНЫ | УАЛИХАНОВСКИЙ Р-Н |
| 1948 | 219 | МАМЛЮТ АУДАНЫ | МАМЛЮТСКИЙ РАЙОН |
| 1948 | 224 | ТАЙЫНША АУДАНЫ | ТАЙЫНШИНСКИЙ РАЙОН |
| 1948 | 226 | ҒАБИТ МҮСІРЕПОВ АУДАНЫ | ГАБИТА МУСРЕПОВА Р-Н |
| 1948 | 232 | ШАЛ АҚЫН АУДАНЫ | ШАЛ АКЫНА РАЙОН |
| 1948 | 235 | АҚЖАР АУДАНЫ | АКЖАРСКИЙ РАЙОН |
| 1948 | 238 | АҚҚАЙЫҢ АУДАНЫ | АККАЙЫНСКИЙ РАЙОН |
| 1948 | 242 | ТИМИРЯЗЕВ АУДАНЫ | ТИМИРЯЗЕВСКИЙ Р-Н |
| 1948 | 401 | ПЕТРОПАВЛ | ПЕТРОПАВЛОВСК |
| ШЫМКЕНТ | 1959 | 361 | АБАЙ | АБАЙСКИЙ |
| 1959 | 364 | ӘЛ-ФАРАБИ | АЛЬ-ФАРАБИЙСКИЙ |
| 1959 | 368 | ЕҢБЕКШІ | ЕНБЕКШИНСКИЙ |
| 1959 | 369 | ҚАРАТАУ | КАРАТАУ |
| ТҮРКІСТАН ОБЛЫСЫ / ТУРКЕСТАНСКАЯ ОБЛАСТЬ | 1960 | 203 | БӘЙДІБЕК АУДАНЫ | БАЙДИБЕКА РАЙОН |
| 1960 | 208 | ОРДАБАСЫ АУДАНЫ | ОРДАБАСЫНСКИЙ Р-Н |
| 1960 | 210 | МАҚТААРАЛ АУДАНЫ | МАХТААРАЛЬСКИЙ Р-Н |
| 1960 | 217 | ОТЫРАР АУДАНЫ | ОТРАРСКИЙ РАЙОН |
| 1960 | 223 | ТӨЛЕ БИ АУДАНЫ | ТОЛЕБИЙСКИЙ РАЙОН |
| 1960 | 226 | ҚАЗЫҒҰРТ АУДАНЫ | КАЗЫГУРТСКИЙ РАЙОН |
| 1960 | 234 | САЙРАМ АУДАНЫ | САЙРАМСКИЙ РАЙОН |
| 1960 | 237 | САРЫАҒАШ АУДАНЫ | САРЫАГАШСКИЙ РАЙОН |
| 1960 | 243 | СОЗАҚ АУДАНЫ | СУЗАКСКИЙ РАЙОН |
| 1960 | 249 | ТҮЛКІБАС АУДАНЫ | ТЮЛЬКУБАССКИЙ Р-Н |
| 1960 | 252 | ШАРДАРА АУДАНЫ | ШАРДАРИНСКИЙ РАЙОН |
| 1960 | 256 | КЕЛЕС АУДАНЫ | КЕЛЕССКИЙ РАЙОН |
| 1960 | 258 | ЖЕТІСАЙ АУДАНЫ | ЖЕТЫСАЙСКИЙ РАЙОН |
| 1960 | 403 | АРЫС | АРЫСЬ |
| 1960 | 406 | КЕНТАУ | КЕНТАУ |
| 1960 | 412 | ТҮРКІСТАН | ТУРКЕСТАН |
| ШЕТЕЛ | 9999 | 404 | БАЙҚОҢЫР | БАЙКОНЫР |
| 9999 | 456 | ТӨРЕТАМ | ТЮРЕТАМ |
| 9999 | 500 | ҚР ІІМ КҚҚК | КМС МВД РК |
| 9999 | 600 | ҚР СІМ КҚД | ДКС МИД РК |
| 9999 | 999 | ШЕТЕЛ | ЗАГРАНИЦА |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК